Author: koki
Last saved by: Martin Chamko
Company: Abyss Studios, Ltd.

Vyhodnotenie medzirezortného pripomienkového konania

Návrh na zmenu návrhu vzorových stanov akciovej spoločnosti v pôsobnosti rezortu zdravotníctva schváleného uznesením vlády Slovenskej republiky č. 833 z 19. októbra 2005 

Spôsob pripomienkového konania |
Počet vznesených pripomienok, z toho zásadných | 18  / 1
Počet vyhodnotených pripomienok | 18
Počet akceptovaných pripomienok, z toho zásadných | 13  / 1
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 4  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Ústredie práce, sociálnych vecí a rodiny | | | | x
3 . | Centrum pre medzinárodnoprávnu ochranu detí a mládeže | | | | x
4 . | Ekumenická rada cirkví v SR | | | | x
5 . | Národná banka Slovenska | | | x |
6 . | Európske spotrebiteľské centrum | | | | x
7 . | Odbor vládnej agendy Úradu vlády | 1 (1o,0z) | | |
8 . | Konfederácia biskupov Slovenska | | | | x
9 . | Ministerstvo financií Slovenskej republiky | 2 (2o,0z) | | |
10 . | Ministerstvo zahraničných vecí Slovenskej republiky | | | x |
11 . | Ministerstvo obrany Slovenskej republiky | | | x |
12 . | Štátny dopravný úrad | | | | x
13 . | Ministerstvo práce, sociálnych vecí a rodiny Slovenskej republiky | 1 (1o,0z) | | x |
14 . | Ministerstvo školstva, vedy, výskumu a športu Slovenskej republiky | 1 (1o,0z) | | |
15 . | Najvyšší súd Slovenskej republiky | | | x |
16 . | Ministerstvo kultúry Slovenskej republiky | 6 (6o,0z) | | |
17 . | Ministerstvo dopravy, výstavby a regionálneho rozvoja Slovenskej republiky | | | | x
18 . | Ministerstvo hospodárstva Slovenskej republiky | | | x |
19 . | Podpredseda vlády SR pre ľudské práva a národnostné menšiny | | | | x
20 . | Ministerstvo spravodlivosti Slovenskej republiky | 5 (4o,1z) | | |
21 . | Konferencia biskupov Slovenska | | | | x
22 . | Ministerstvo zdravotníctva Slovenskej republiky | | | | x
23 . | Odbor verejného obstarávania | | | | x
24 . | Ministerstvo vnútra Slovenskej republiky | | | x |
25 . | Odbor právnych služieb a odvolacích konaní | | | | x
26 . | Ministerstvo životného prostredia Slovenskej republiky | | | x |
27 . | Ministerstvo pôdohospodárstva a rozvoja vidieka Slovenskej republiky | | | x |
28 . | Asociácia zamestnávateľských zväzov a združení Slovenskej republiky | | | x |
29 . | Úrad pre verejné obstarávanie | | | x |
30 . | Najvyšší kontrolný úrad Slovenskej republiky | | | x |
31 . | Štatistický úrad Slovenskej republiky | | | x |
32 . | Generálna prokuratúra Slovenskej republiky | | | x |
33 . | Úrad pre normalizáciu, metrológiu a skúšobníctvo Slovenskej republiky | | | x |
34 . | Bratislavský samosprávny kraj | | | x |
35 . | Úrad jadrového dozoru Slovenskej republiky | | | x |
36 . | Úrad pre dohľad nad zdravotnou starostlivosťou | | | x |
37 . | Protimonopolný úrad Slovenskej republiky | | | x |
38 . | Úrad vlády Slovenskej republiky | | | x |
39 . | Úrad priemyselného vlastníctva Slovenskej republiky | 2 (2o,0z) | | |
40 . | Národný bezpečnostný úrad | | | x |
| SPOLU | 18 (17o,1z) | 0 (0o,0z) | 21 | 13

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

OVA

m. č. Z02375/2011-OL 
I. Návrh uznesenia: 
B.1., 3. r.: „zdravotníctva;“ nahradiť „zdravotníctva“ 
4. r.: za „2011“ doplniť bodku 

II. Predkladacia správa: 
ods. 1, 2. r.: medzi slová „zdravotníctva schváleného“ vložiť čiarku 
ods. 2, 7. r.: medzi slová „spoločnosti je“ vložiť čiarku 

III. Materiál: 
čl. XIII, 3., 2. r.: „spoločnosti.“.“ nahradiť „spoločnosti.““

O

ČA

Návrh na zmenu už neobsahuje úpravu ods. 3 čl. XIII preto toto ustanovenie nebolo upravené. Ostatné úpravy boli zrealizované v podľa pripomienky.

MF SR

K materiálu 
Nakoľko predložený materiál obsahuje návrh uznesenia vlády SR je potrebné v súlade s Čl. 9 Smernice na prípravu a predkladanie materiálov na rokovanie vlády SR doplniť Doložku vybraných vplyvov.

O

A

MF SR

K predkladacej správe 
Beriem na vedomie, že predložený materiál nebude mať finančný, ekonomický, environmentálny vplyv, vplyv na zamestnanosť, podnikateľské prostredie a informatizáciu spoločnosti.

O

A

MPSVR SR

K doložke vybraných vplyvov 
Predložený materiál nebol predmetom predbežného pripomienkového konania a nemá vypracovanú doložku vybraných vplyvov. Súhlasíme s predkladateľom, že návrh nemá žiadny z posudzovaných sociálnych vplyvov, ako je uvedené v predkladacej správe. Tento fakt však žiadame spolu s ostatnými vplyvmi uviesť aj v doložke vybraných vplyvov.

O

A

MŠVVaŠ SR | Bez pripomienok | O | A |

MK SR

K obsahu materiálu 
odporúčame pripojiť k materiálu aj doložku vybraných vplyvov.

O

A

MK SR

K názvu materiálu 
odporúčame názov materiálu upraviť takto: " Návrh na zmenu vzorových stanov akciovej spoločnosti v pôsobnosti rezortu zdravotníctva schválených uznesením vlády Slovenskej republiky č. 833 z 19. októbra 2005".

O

A

MK SR

K návrhu materiálu 
odporúčame v prvej vete nahradiť slová " zo dňa" slovom "z".

O

A

MK SR

K návrhu materiálu 
odporúčame v prvej vete za slovo "stanovy" vložiť slová "akciovej spoločnosti".

O

A

MK SR

K bodu 3 
upozorňujeme na skutočnosť, že v predkladacej správe sa hovorí o zavedení možnosti vykonávať činnosť generálneho riaditeľa oddelene od výkonu činnosti predsedu predstavenstva. Navrhované ustanovenie čl. XIII ods. 1 toto tvrdenie popiera, pretože umožňuje súčasne zastávať jednej osobe obe pozície. Navrhovanou zmenou by podľa odseku 2 toho istého článku generálny riaditeľ podliehal predstavenstvu, ktorého by mohol byť súčasne predsedom. Znenie odseku 3 tohto článku nestrannosť nezaručuje. 
Odporúčame prehodnotiť voľbu generálneho riaditeľa valným zhromaždením, nakoľko tento bude výkonným orgánom predstavenstva, ktorý bude za svoju činnosť priamo zodpovedať predstavenstvu, t.z. predstavenstvo by malo mať možnosť ho aj z funkcie v prípade, že túto nebude vykonávať odborne a s náležitou starostlivosťou aj odvolať. Takáto voľba bude praktickejšia aj s ohľadom na skutočnosť, že generálny riaditeľ bude svoju funkciu vykonávať na základe pracovnej zmluvy, ktorú v zmysle platných právnych predpisov uzatvára štatutárny orgán spoločnosti, t.z. predstavenstvo, čím sa jednoznačne eliminuje riziko, že s ním (generálnym riaditeľom) predstavenstvo z dôvodov podľa Zákonníka práce ukončí pracovný pomer bez jeho súčasného odvolania valným zhromaždením.

O

N

Voľba a odvolanie generálneho riaditeľa bude zatiaľ ponechaná v kompetencii valného zhromaždenia.

MK SR

K návrhu komuniké 
odporúčame v druhom riadku vypustiť slovo "návrhu".

O

A

MS SR

Nad rámec materiálu 
Odporúčame predkladateľovi vztiahnuť na generálneho riaditeľa, členov predstavenstva a členov dozornej rady transformujúcich sa zdravotníckych zariadení aplikáciu bodov 7 a 8 Záväzného ustanovenia stanov akciových spoločností so 100% majetkovou účasťou štátu vyplývajúce zo spoločných zásad fungovania týchto spoločností uplatnených vo vzorových stanovách (príloha k uzneseniu vlády Slovenskej republiky č. 396 z 17. apríla 2002); t.j. aby sa na výšku odmeny za výkon funkcie generálneho riaditeľa, člena predstavenstva a člena dozornej rady vzťahovalo obmedzenie limitujúce hornú hranicu odmeny na 10násobok priemernej mzdy dosahovanej v národnom hospodárstve za predchádzajúci kalendárny rok. Uvedené by si vyžiadalo zmenu znenia úlohy B.1 uznesenia vlády Slovenskej republiky č. 197 z 9. marca 2005 a odstránilo by výnimku v oblasti politiky odmeňovania poskytnutú akciovým spoločnostiam so 100% majetkovou účasťou štátu, v ktorých zastupuje záujmy akcionára (štátu) Ministerstvo zdravotníctva Slovenskej republiky.

O

N

Navrhované úpravy môžu byť predmetom komplexnej úpravy vzorovej zakladateľskej listiny a vzorových stanov akciovej spoločnosti v pôsobnosti rezortu zdravotníctva. Účelom predloženého návrhu je len čistková úprava týkajúca sa konkrétneho inštitútu.

MS SR

Nad rámec materiálu 
Odporúčame predkladateľovi zosúladiť ustanovenie čl. X ods. 7 a 8 vzorových stanov so znením § 189 ods. 1 Obchodného zákonníka. Novelou Obchodného zákonníka vykonanou zákonom č. 487/2009 Z. z. totiž došlo k zmene lehoty určenej predstavenstvu pre vyhotovenie zápisnice o valnom zhromaždení z 30 dní na 15 dní. Predmetné ustanovenie vzorových stanov je teda v rozpore s kogentnou zákonnou úpravou účinnou od 1. decembra 2009. 

Uvedenú pripomienku uplatňujeme ako zásadnú.

Z

A

MS SR

Nad rámec materiálu 
Odporúčame predkladateľovi v celom materiály (vzorových stanovách) vykonať zmenu v číselnom ako aj slovnom vyjadrení výlučného zákonného platidla, jednotnej meny a menovej jednotky; teda neuvádzať sumy v slovenských korunách, ale v mene euro.

O

N

Navrhované úpravy môžu byť predmetom komplexnej úpravy vzorovej zakladateľskej listiny a vzorových stanov akciovej spoločnosti v pôsobnosti rezortu zdravotníctva. Účelom predloženého návrhu je len čistková úprava týkajúca sa konkrétneho inštitútu.

MS SR

K vlastnému materiálu 
Odporúčame predkladateľovi nasledujúce znenie bodu 3: 
„3. V čl. XIII odsek 1 znie: 
„(1) Generálneho riaditeľa volí a odvoláva valné zhromaždenie. Funkciu generálneho riaditeľa môže vykonávať predseda predstavenstva.“.“. 

Odôvodnenie: Nové znenie bodu 3 navrhujeme vzhľadom na skutočnosť, že v odseku 2 a 3 čl. XIII nedochádza k žiadnej obsahovej zmene.

O

A

MS SR

K vlastnému materiálu 
V uvádzacej vete navrhujeme slovo „nasledovne“ nahradiť slovom „takto“.

O

A

ÚPV SR

úvodná veta 
V úvodnej vete odporúčame uviesť, že návrhom sa vzorové stanovy akciovej spoločnosti aj dopĺňajú (t. j. nie len menia), keďže z novelizačného bodu 2 vyplýva, že v čl. VIII ods. 2 sa vkladá nové písmeno f).

O

A

ÚPV SR

bod 3 
V navrhovanom znení čl. XIII ods. 3 odporúčame vypustiť slovo "jeho" (za slovom "Rozsah") a za slovo "oprávnení" odporúčame vložiť slová "generálneho riaditeľa".

O

N

Ustanovenie bodu 3 bolo prepracované a zredukované len na úpravu ods. 1 č. XIII.